Daft Punk

Daft Punk oli ranskalainen elektronista musiikkia soittava Grammy-palkittu kaksikko. Yhtyeen lanseeraamaa tyylilajia on kutsuttu muun muassa french houseksi. == Historia == Guy-Manuel de Homem-Christo (s. 8. helmikuuta 1974) ja Thomas Bangalter (s. 3. tammikuuta 1975) tutustuivat koulussa Pariisissa vuonna 1987. He perustivat yhtyeen nimeltä Darlin', joka otti vaikutteita muun muassa The Beach Boysilta. Brittiläinen musiikkilehti Melody Maker arvioi heidän demonauhansa, ja kuvasi musiikkia sanoin "a bunch of daft punk" eli "typerää punkia". Tästä keksittiin nimi tulevalle projektille. Daft Punk teki levytyssopimuksen skotlantilaisen Soma Recordsin kanssa ja julkaisi ensimmäisen singlensä "New Wave" vuonna 1994. Seuraavana vuonna kaksikko julkaisi singlen "Da Funk", josta Daft Punkin menestys alkoi. Kappale on sekoitus teknoa, funkia ja diskoa, ja se oli yhtyeen läpimurto. Yhtyeen ensimmäinen pitkäsoittoalbumi Homework julkaistiin vuonna 1996 ja nosti yhtyeen suuren yleisön tietoon. Sen on sanottu olevan yksi elektronisen tanssimusiikin vaikutusvaltaisimmista albumeista. Vuonna 1999 julkaistiin DVD, D.A.F.T - A story about Dogs, Androids, Firemen and Tomatoes, joka sisälsi musiikkivideoita, dokumentteja niiden tekemisestä sekä yhden kappaleen livetaltioinnin. Daft Punk julkaisi toisen pitkäsoittonsa Discovery vuonna 2001. Albumi sisälsi vaikutteita muun muassa vanhasta syntetisaattoripopista, diskosta ja rockista. Tällä levyllä Daft Punk sai huomattavasti lisää uusia kuuntelijoita myös konemusiikkipiirien ulkopuolelta. Discoveryn tunnetuimpia kappaleita ovat "One More Time", "Digital Love" ja "Harder, Better, Faster, Stronger". Tähän aikaan yhtye alkoi myös näyttäytyä julkisuudessa erityisissä robottipuvuissa, joiden kypärissä vilkkui LED-valoja. Daft Punk on myös tehnyt musiikin anime-elokuvaan Interstella 5555 – The 5tory of The 5ecret 5tar 5ystem (2003), jonka ohjasi Leiji Matsumoto. Se lähti rakentumaan muutaman Discoveryn kappaleen musiikkivideoiden ympärille, ja muodostui koko levyn soundtrackinaan käyttäväksi elokuvaksi. Elokuvassa ei ole ollenkaan puhetta ja vain vähän ääniefektejä. Daft Punk julkaisi maaliskuussa 2005 albumin Human After All. Yhtyeen ensimmäinen kokoelma-albumi Musique Vol. 1 1993–2005 julkaistiin huhtikuussa 2006. Yhtyeen toinen live-albumi Alive 2007 nauhoitettiin Pariisin Bercyssä pidetyssä konsertissa 14. kesäkuuta 2007. 22\. maaliskuuta 2006 sai ensi-iltansa Bangalterin ja de Homem-Christon ohjaama elokuva Electroma. Elokuvassa ei kuulla yhtyeen musiikkia eivätkä Daft Punk itse esiinny siinä. Kanye Westin vuonna 2007 julkaiseman kappaleen "Stronger" tausta on lainattu Daft Punkin kappaleesta "Harder, Better, Faster, Stronger". Näyttelijät, jotka esiintyivät Electromassa, esiintyvät myös kappaleen musiikkivideolla Daft Punkin robottipuvuissa. Kanye West ja Daft Punk esittivät yhdessä hieman uudistetun version kappaleesta vuoden 2008 Grammy- gaalassa. Tämä yllätysesiintyminen oli myös yhtyeen uran ensimmäinen live- esiintyminen televisiossa.Daft Punk make surprise Grammy appearance with Kanye West, nme.com. Luettu 12. toukokuuta 2008. Daft Punk teki soundtrackin Disneyn elokuvaan Tron: Perintö. Yhtyeen jäsenet tekevät elokuvassa myös cameo- esiintymisen Päätepysäkki-nimisen yökerhon DJ:nä. Daft Punk on tehnyt remixejä DJ Hero -peliin ja he esiintyvät myös pelattavina hahmoina pelissä. 22\. helmikuuta 2021 yhtye ilmoitti lopettavansa YouTube-palveluun ladatulla videolla, jossa yhtyeen Electroma-elokuvasta lainatun kohtauksen taustalla soi ote Random Access Memories -albumin kappaleesta ”Touch”. == Diskografia == 250px|thumb|Daft Punk Sydneyssä joulukuussa 2007. ===Albumit=== * Homework (1996) * Discovery (2001) * Alive 1997 (live, 2001) * Daft Club (remix LP, 2003) * Human After All (2005) * Musique Vol. 1 1993-2005 (2006) * Alive 2007 (live, 2007) * TRON: Legacy (soundtrack, 2010) * TRON: Legacy R3CONF1GUR3D (2011) * Random Access Memories (2013) ===Singlet=== * The New Wave/Alive/Assault (1993) * Da Funk/Musique (1996) * Burnin' (1997) * Revolution 909 (1997) * One More Time (2001) * Aerodynamic/Aerodynamite (2001) * Digital Love (2001) * Harder, Better, Faster, Stronger (2001) * Face to Face (2003) * Human After All (2005) * Robot Rock (2005) * Technologic (2005) * The Prime Time of Your Life (2006) * Harder, Better, Faster, Stronger (Live Version) (2007) * Derezzed (2010) * Get Lucky (feat. Pharrell Williams & Nile Rodgers) (2013) ===DVD/VHS=== * D.A.F.T. - A Story about Dogs, Androids, Firemen and Tomatoes (1999) * Interstella 5555: The 5tory of the 5ecret 5tar 5ystem (2003) * Daft Punk's Electroma (2006) == Lähteet == ==Aiheesta muualla== * Daft Punkin viralliset sivut * * Japanissa tehty yhtyeen haastattelu (englanniksi) - (Osa 1) (Osa 2) * Luokka:Seulonnan keskeiset artikkelit